Ora pingin terus gembrah, Diman mlebu jeding. Adus. Wiji sing atine sik mbedodok nang pawon, lungguh nang amben. Mangkel isuk-isuk, weteng kosong, wayahe ketekan tamu bulanan, Wiji mbrebes, nangis. Ning mergo kroso luwe, wong wedok iku njupuk piring. Karo mbrebes wong wedok iku nyendoki sego, mangan. Emake Diman sing kate ngeterno jajan ngge putune mlebu nang pawon. Ndelok mantune nangis wong wedok iku langsung nakokno.